CELEX: 31985D0004
Language: el
Date: 1984-12-19 00:00:00
Title: 85/4/ΕΟΚ: Απόφαση του Συμβουλίου της 19ης Δεκεμβρίου 1984 περί ισοδυναμίας των καλλιεργητικών ελέγχων των σποροπαραγωγικών καλλιεργειών που διενεργούνται στις τρίτες χώρες

Avis juridique important

|

31985D0004

85/4/ΕΟΚ: Απόφαση του Συμβουλίου της 19ης Δεκεμβρίου 1984 περί ισοδυναμίας των καλλιεργητικών ελέγχων των σποροπαραγωγικών καλλιεργειών που διενεργούνται στις τρίτες χώρες  

Επίσημη Εφημερίδα αριθ. L 002 της 03/01/1985 σ. 0019 - 0019

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 19ης Δεκεμβρίου 1984  περί ισοδυναμίας των καλλιεργητικών ελέγχων των σποροπαραγωγικών καλλιεργειών που διενεργούνται στις τρίτες χώρες  (85/4/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/400/ΕΟΚ του Συμβουλίου της 14ης Ιουνίου 1966 περί εμπορίας σπόρων τεύτλων προς σπορά (1), όπως τροποποιήθηκε τελευταία από την πράξη προσχωρήσεως του 1979 (2), και ιδίως το άρθρο 16 παράγραφος 1 σημείο α),  την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (3), όπως τροποποιήθηκε τελευταία από την οδηγία 82/287/ΕΟΚ (4), και ιδίως το άρθρο 16 παράγραφος 1 σημείο α),  την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων δημητριακών προς σπορά (5), όπως τροποποιήθηκε τελευταία από την οδηγία 81/561/ΕΟΚ (6), και ιδίως το άρθρο 16 παράγραφος 1 σημείο α),  την οδηγία 69/208/ΕΟΚ του Συμβουλίου της 30ής Ιουνίου 1969 περί εμπορίας των σπόρων προς σπορά των ελαιούχων και κλωστικών φυτών (7), όπως τροποποιήθηκε τελευταία από την οδηγία 82/727/ΕΟΚ (8), και ιδίως το άρθρο 15 παράγραφος 1 σημείο α),  την πρόταση της Επιτροπής,  Εκτιμώντας:  ότι στην Αυστρία, Αυστραλία, Βουλγαρία, Καναδά, Ελβετία, Τσεχοσλοβακία, Κύπρο, Λαϊκή Δημοκρατία της Γερμανίας, Ισπανία, Ουγγαρία, Ισραήλ, Νορβηγία, Νέα Ζηλανδία, Πορτογαλία, Πολωνία, Ρουμανία, Χιλή, Σουηδία, Φινλανδία, Τουρκία, Ηνωμένες Πολιτείες Αμερικής, Γιουγκοσλαβία και Νότια Αφρική υπάρχουν κανόνες όσον αφορά τον έλεγχο των σπόρων προς σπορά· ότι οι κανόνες αυτοί προβλέπουν επίσημο καλλιεργητικό έλεγχο ο οποίος πρέπει να διενεργείται κατά τη σποροπαραγωγή·  ότι η εξέταση αυτών των κανόνων και του τρόπου εφαρμογής τους επέτρεψε τη διαπίστωση ότι οι προβλεπόμενοι καλλιεργητικοί έλεγχοι πληρούν τις προϋποθέσεις που αναφέρονται στο παράρτημα Ι των οδηγιών που αναφέρθηκαν ανωτέρω·  ότι η ισχύς της απόφασης 80/817/ΕΟΚ (9), όπως τροποποιήθηκε τελευταία από την απόφαση 84/184/ΕΟΚ (10), στην οποία καθιερώθηκε η ισοδυναμία των καλλιεργητικών ελέγχων που διενεργούνται στις προανεφερθείσες χώρες, λήγει την 31η Δεκεμβρίου 1984· ότι, για το λόγο αυτό, χρειάζεται νέο καθεστώς ·  ότι η εφαρμογή του νέου καθεστώτος δεν θα είναι δυνατή πριν από την 1η Ιουλίου 1985· ότι, κατά συνέπεια, πρέπει να παραταθεί ανάλογα η ισχύς της απόφασης 80/817/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 3 της απόφασης 80/817/ΕΟΚ η ημερομηνία «31 Δεκεμβρίου 1984» αντικαθίσταται από την ημερομηνία «30 Ιουνίου 1985».  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 19 Δεκεμβρίου 1984.  Για το Συμβούλιο  Ο Πρόεδρος  P. O'TOOLE  (1) ΕΕ αριθ. 125 της 11. 7. 1966, σ. 2290/66.  (2) ΕΕ αριθ. L 291 της 19. 11. 1979, σ. 17.  (3) ΕΕ αριθ. 125 της 11. 7. 1966, σ. 2298/66.  (4) ΕΕ αριθ. L 131 της 13. 5. 1982, σ. 24.  (5) ΕΕ αριθ. 125 της 11. 7. 1966, σ. 2309/66.  (6) ΕΕ αριθ. L 203 της 23. 7. 1981, σ. 52.  (7) ΕΕ αριθ. L 169 της 10. 7. 1969, σ. 3.  (8) ΕΕ αριθ. L 310 της 25. 10. 1982, σ. 21.  (9) ΕΕ αριθ. L 240 της 12. 9. 1980, σ. 1.  (10) ΕΕ αριθ. L 87 της 30. 3. 1984, σ. 25.